СТОЛИЧНА ОБЩИНА

СТОЛИЧЕН ОБЩИНСКИ СЪВЕТ



1000 София, ул. Московска № 33, Тел. 93 77 591, Факс 98 70 855, e-mail: info@sofiacouncil.bg, http://www.sofiacouncil.bg

**ДО**

**СТОЛИЧНИЯ ОБЩИНСКИ СЪВЕТ**

**ДОКЛАД**

**ОТНОСНО**: проект на **Наредба за изменение и допълнение на Наредбата за изграждане, поддържане и опазване на зелената система на Столична община**, приета с Решение № 950 по Протокол № 120 от 11.10.2007 г. като Наредба за изграждане и опазване на зелената система на територията на Столичната община (Загл. изм. - Решение № 135 по Протокол № 8 от 13.03.2008 г.), изм. - Решение № 1338 от 29.02.2016 г. по адм. дело № 10336 по описа за 2015 г. на АССГ, доп. - Решение № 660 по Протокол № 41 от 12.10.2017 г., в сила от 19.10.2017 г., изм. и доп. - Решение № 794 по Протокол № 45 от 21.12.2017 г., в сила от 28.12.2017 г., изм. - Решение № 2529 от 16.04.2018 г. по адм. дело № 13266/2017 г. на АССГ, X тричленен състав, изм. с § 4 от Наредба за обществения ред на територията на Столична община, приета с Решение № 676 по Протокол № 61 от 27.09.2018 г., в сила от 1.12.2018 г., изм. - Решение № 128 по Протокол № 11 от 16.04.2020 г., изм. и доп. - Решение № 631 по Протокол № 25 от 17.12.2020 г., изм. - Решение № 177 от 12.01.2021 г. на АССГ по адм. д. № 5928/2020 г., X тричленен състав, оставено в сила с Решение № 6753 от 4.06.2021 г. на ВАС по адм. д. № 3740/2021 г., трето отделение, изм. - Решение № 4324 от 27.06.2022 г. на АССГ по адм. дело № 636/2022 г., III тричленен състав, оставено в сила с Решение № 628 от 19.01.2023 г. на ВАС по адм. дело № 7636/2022 г., второ отделение

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

**На основание чл. 33, ал. 1, т. 2 от Закона за местното самоуправление и местната администрация (ЗМСМА) и чл. 68, ал. 1 от Правилника за организацията и дейността на Столичния общински съвет** ***представяме на Вашето внимание промени в Наредбата на Столичния общински съвет за изграждане, поддържане и опазване на зелената система на Столична община във връзка с дейността на Работната група, назначена със Заповед № СОА21-РД91-198/04.06.2021 г., изменена и допълнена със Заповед № СОА21-РД91-348/17.08.2021 г. на Кмета на Столична община***

1. **ПРИЧИНИ, НАЛАГАЩИ ПРИЕМАНЕТО НА НАРЕДБАТА ЗА ИЗМЕНЕНИЕ И ДОПЪЛНЕНИЕ НА НАРЕДБАTA ЗА ИЗГРАЖДАНЕ, ПОДДЪРЖАНЕ И ОПАЗВАНЕ НА ЗЕЛЕНАТА СИСТЕМА НА СТОЛИЧНА ОБЩИНА** (съгласно чл. 28, ал. 2, т. 1 от Закона за нормативните актове):

Със Заповед № СОА21-РД91-198/04.06.2021 г., изменена и допълнена със Заповед № СОА21-РД91-348/17.08.2021 г. на Кмета на Столична община, е назначена Работна група със задача да изготви проект на изменение и допълнение на Наредбата за изграждане, поддържане и опазване на зелената система на Столична община, в съответствие с настъпилите промени в нормативната уредба. При изработването на представения проект на нов нормативен акт са взети под внимание препоръките и предложенията, направени в хода на работата на работната група по цитираното по-горе Решение на Столичния общински съвет.

Наредбата за изграждане, поддържане и опазване на зелената система на Столична община е важен за управлението на града нормативен документ, който урежда обществените взаимоотношения при поддържането и премахването на растителност в имотите, собственост на граждани и дружества, дава основните правила при инвестиционното проектиране и строителството на сгради и инженерна инфраструктура, поставянето на преместваеми обекти, създаване на модерни градоустройствени планове, както и механизмите за постигане на баланс между частните и обществените интереси в тези дейности. Наредбата установява и правилата за поддържането и реда в озеленените площи за широко обществено ползване, както и контрола от страна на общинските органи. Съвременното отношение към градското озеленяване поставя отговорни задачи пред управлението на града за постигане на най-високи стандарти при изграждането и опазването на зелената система, която има основен принос за осигуряване на благоприятна и здравословна среда на обитаване за гражданите на града. Задачите, които решава тази наредба, са от голямо значение и към тях винаги се е проявявал изключителен обществен интерес. По тази причина политика на ръководството на общината е непрекъснатото подобряване на начина, по който наредбата отговаря на обществените очаквания.

Проектът за Наредба за изменение и допълнение на Наредбата за изграждане, поддържане и опазване на зелената система на Столична община има за цел да подобри механизмите за управление на зелената система, като отчете дългогодишния опит при прилагането ѝ от страна както на администрацията, така и на проектантите; съвременното развитие на строителството и технологиите; повишените изисквания към качеството на градската среда и политиката на Столична община за създаване на зелен град; прилагане на мерки за смекчаване на въздействието на климатичните промени и по-добър контрол при създаването и опазването на зелената система.

**II.** **ЦЕЛИТЕ, КОИТО СЕ ПОСТАВЯТ** (съгласно чл. 28, ал. 2, т. 2 от Закона за нормативните актове):

Основните цели на измененията могат да се обобщят в няколко основни групи, а именно:

1. подобряване на дейността на проектанти и администрация чрез подробно разписване на изискванията на Наредбата с цел създаване на максимална яснота и уеднаквяване на практиката в различните звена на администрацията. За изпълнение на тази цел са развити и подробно конкретизирани текстове, които регламентират правилата за проектиране на паркоустройствените проекти, за да се гарантират оптималните условия за устойчиво развитие на растителността. Коригирани са термини, които създават предпоставки за неправилно приложение на наредбата. Създадени са подробни приложения в помощ на проектантите и администрацията.
2. създаване на ясен ред и правила, които да подпомогнат картотекирането на растителността. Поради естествените си характеристики растителността е динамична система и картотекирането й, като едно от най-важните условия за контрола и опазването й, е процес, който изисква огромни ресурси за територията на Столичнат аобщина.

Измененията създават нормативно уредена и еднозначна система за картотекиране, подаване своевременно на информация към регистъра и задълженията на участниците в процеса при съобразяване с настоящия вид на регистъра. Предложено е стандартно приложение, което ще направи процеса ясен и достъпен.

Измененията предлагат подробен ред за компенсиране на премахнатата растителност от момента на установяване на нуждата от компенсиране до реализирането му. Създадено е приложение, с което необходимостта от компенсиране се преценява по-детайлно и при балансирано съобразяване на повече фактори. Това не само ще облекчи администрацията и бизнеса с ясни правила и типови документи, но и ще прекрати практиките за неправилно прилагане на наредбата в тази област.

В измененията са включени и някои нови текстове, които имат за цел да създадат правила за подобряване на балансираното разпределение на растителността в специални терени, създаващи ефекта на „топлинния остров“, въвеждане на мерки за гарантиране на запазването на реализирано озеленяване, увеличаване на възможностите за реализиране на улично озеленяване и др.

Подобрени са текстове, касаещи контрола при опазване и поддържането на зелената система, при издаването на разрешения за премахване на растителност и др.

Измененията и допълненията на Наредбата прецизират някои норми, за да се гарантира съответствие на Наредбата с други относими нормативни актове на национално и местно ниво.

**III. ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЛАГАНЕТО НА НОВАТА УРЕДБА** (съгласно чл. 28, ал. 2, т. 3 от Закона за нормативните актове):

Представеният проект няма да изисква допълнителни финансови средства. Прилагането на наредбата ще се осъществява с предвидените финансови средства в бюджета за структурните звена, изпълняващи контролни функции по тази наредба.

**IV. ОЧАКВАНИ РЕЗУЛТАТИ ОТ ПРИЛАГАНЕТО, ВКЛЮЧИТЕЛНО ФИНАНСОВИТЕ, АКО ИМА ТАКИВА** (съгласно чл. 28, ал. 2, т. 4 от Закона за нормативните актове):

Очакваните резултати от приемането на предложения проект на Наредба за изменение и допълнение на Наредбата за изграждане, поддържане и опазване на зелената система на Столична община, приета с Решение № 950 от 11.10.2007 г. на Столичния общински съвет, посл. изм. и доп. – изм. - Решение № 4324 от 27.06.2022 г. на АССГ по адм. дело № 636/2022 г., III тричленен състав, оставено в сила с Решение № 628 от 19.01.2023 г. на ВАС по адм. дело № 7636/2022 г., второ отделение, наред с вече изложените са, както следва:

1. подобряване на дейността на проектанти и администрация с цел създаване на максимална яснота и уеднаквяване на практиката в различните звена на администрацията;
2. гарантиране на оптимални условия за устойчиво развитие на растителността чрез регламентиране на правилата за проектиране на паркоустройствените проекти;
3. подпомагане на картотекирането на растителността посредством създаване на ясен ред и правила;
4. подобряване на нормативната техника.

**V. АНАЛИЗ НА СЪОТВЕТСТВИЕТО С НАЦИОНАЛНОТО ЗАКОНОДАТЕЛСТВО И С ПРАВОТО НА ЕВРОПЕЙСКИЯ СЪЮЗ И С НАЦИОНАЛНОТО ЗАКОНОДАТЕЛСТВО** (съгласно чл. 28, ал. 2, т. 5 от Закона за нормативните актове):

Предлаганите промени в Наредбата за изграждане, поддържане и опазване на зелената система на Столична община са съобразени с националното законодателство, относимата съдебна практика, както и с правото на Европейския съюз. В тази връзка е необходимо да бъде посочено следното:

Съдебната практика приема, че разпоредбата на чл. 8 ЗНА ясно посочва, че „наличието на уредба на законово ниво не е пречка за създаването на норми на подзаконово ниво в същата област на обществените отношения“ (***Решение № 8600 от 15.07.2021 г. на ВАС по адм. д. № 7729/2020 г., III отд***.).

Съгласно чл. 19, ал. 1 от Закона за устройството и застрояването на Столичната община (ЗУЗСО) Столичният общински съвет приема наредба за изграждане и опазване на зелената система на територията на Столичната община. В наредбата по чл. 19, ал. 1 ЗУЗСО се определят: 1. условията и реда за издаване на разрешение за строеж за премахване на на засегната от строителството дървесна растителност; 2. задълженията на собствениците (възложителите), свързани с озеленяване и компенсаторно залесяване; 3. Минимално определеният с общия устройствен план процент озеленена площ се реализира върху свободната дворна площ.

В връзка с гореизложеното, изготвеният проект на нормативен акт е в съответствие с в съответствие с разпоредбите на приложимото българско право, както и с първичните и производни източници по чл. 288 от Договора за функциониране на Европейския съюз и с неписаните вътрешни и външни източници на правото на Европейския съюз и най-вече с Европейската харта за местно самоуправление.

Съобразени са всички съдебни решения по приложението на действащата понастоящем Наредба за изграждане, поддържане и опазване на зелената система на Столична община.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

С оглед на гореизложеното, както и на основание чл. 75, ал. 1 вр. с чл. 76, ал. 3 от Административнопроцесуалния кодекс, чл. 8, ал. 1 от Закона за нормативните актове, чл. 19, ал. 1 от Закона за устройството и застрояването на Столичната община, чл. чл. 21, ал. 1, т. 13 т. 25 във вр. с ал. 2 от Закона за местното самоуправление и местната администрация, Ви предлагаме да приемете решение съгласно приложения към настоящия *Доклад* проект.

**ПРИЛОЖЕНИЯ**:

1. формуляр за частична предварителна оценка на въздействието;
2. проект на решение на Столичния общински съвет с мотиви.

**ВНОСИТЕЛИ:**

СТОЛИЧНА ОБЩИНА

СТОЛИЧЕН ОБЩИНСКИ СЪВЕТ



1000 София, ул. Московска № 33, Тел. 93 77 591, e-mail: info@sofiacouncil.bg, http://www.sofiacouncil.bg

**ПРОЕКТ!**

**Р Е Ш Е Н И Е № \_\_\_\_**

на Столичния общински съвет

от **\_\_\_\_**20\_\_година

**За** приемане на Наредба за изменение и допълнение на Наредбата за изграждане, поддържане и опазване на зелената система на Столична община, приета с Решение № 950 по Протокол № 120 от 11.10.2007 г. като Наредба за изграждане и опазване на зелената система на територията на Столичната община (Загл. изм. - Решение № 135 по Протокол № 8 от 13.03.2008 г.), изм. - Решение № 1338 от 29.02.2016 г. по адм. дело № 10336 по описа за 2015 г. на АССГ, доп. - Решение № 660 по Протокол № 41 от 12.10.2017 г., в сила от 19.10.2017 г., изм. и доп. - Решение № 794 по Протокол № 45 от 21.12.2017 г., в сила от 28.12.2017 г., изм. - Решение № 2529 от 16.04.2018 г. по адм. дело № 13266/2017 г. на АССГ, X тричленен състав, изм. с § 4 от Наредба за обществения ред на територията на Столична община, приета с Решение № 676 по Протокол № 61 от 27.09.2018 г., в сила от 1.12.2018 г., изм. - Решение № 128 по Протокол № 11 от 16.04.2020 г., изм. и доп. - Решение № 631 по Протокол № 25 от 17.12.2020 г., изм. - Решение № 177 от 12.01.2021 г. на АССГ по адм. д. № 5928/2020 г., X тричленен състав, оставено в сила с Решение № 6753 от 4.06.2021 г. на ВАС по адм. д. № 3740/2021 г., трето отделение, изм. - Решение № 4324 от 27.06.2022 г. на АССГ по адм. дело № 636/2022 г., III тричленен състав, оставено в сила с Решение № 628 от 19.01.2023 г. на ВАС по адм. дело № 7636/2022 г., второ отделение.

1. **ПРИЧИНИ, НАЛАГАЩИ ПРИЕМАНЕТО НА НАРЕДБАТА ЗА ИЗМЕНЕНИЕ И ДОПЪЛНЕНИЕ НА НАРЕДБАTA ЗА ИЗГРАЖДАНЕ, ПОДДЪРЖАНЕ И ОПАЗВАНЕ НА ЗЕЛЕНАТА СИСТЕМА НА СТОЛИЧНА ОБЩИНА** (съгласно чл. 28, ал. 2, т. 1 от Закона за нормативните актове):

Със Заповед № СОА21-РД91-198/04.06.2021 г., изменена и допълнена със Заповед № СОА21-РД91-348/17.08.2021 г. на Кмета на Столична община, е назначена Работна група със задача да изготви проект на изменение и допълнение на Наредбата за изграждане, поддържане и опазване на зелената система на Столична община, в съответствие с настъпилите промени в нормативната уредба. При изработването на представения проект на нов нормативен акт са взети под внимание препоръките и предложенията, направени в хода на работата на работната група по цитираното по-горе Решение на Столичния общински съвет.

Наредбата за изграждане, поддържане и опазване на зелената система на Столична община е важен за управлението на града нормативен документ, който урежда обществените взаимоотношения при поддържането и премахването на растителност в имотите, собственост на граждани и дружества, дава основните правила при инвестиционното проектиране и строителството на сгради и инженерна инфраструктура, поставянето на преместваеми обекти, създаване на модерни градоустройствени планове, както и механизмите за постигане на баланс между частните и обществените интереси в тези дейности. Наредбата установява и правилата за поддържането и реда в озеленените площи за широко обществено ползване, както и контрола от страна на общинските органи. Съвременното отношение към градското озеленяване поставя отговорни задачи пред управлението на града за постигане на най-високи стандарти при изграждането и опазването на зелената система, която има основен принос за осигуряване на благоприятна и здравословна среда на обитаване за гражданите на града. Задачите, които решава тази наредба, са от голямо значение и към тях винаги се е проявявал изключителен обществен интерес. По тази причина политика на ръководството на общината е непрекъснатото подобряване на начина, по който наредбата отговаря на обществените очаквания.

Проектът за Наредба за изменение и допълнение на Наредбата за изграждане, поддържане и опазване на зелената система на Столична община има за цел да подобри механизмите за управление на зелената система, като отчете дългогодишния опит при прилагането ѝ от страна както на администрацията, така и на проектантите; съвременното развитие на строителството и технологиите; повишените изисквания към качеството на градската среда и политиката на Столична община за създаване на зелен град; прилагане на мерки за смекчаване на въздействието на климатичните промени и по-добър контрол при създаването и опазването на зелената система.

**II.** **ЦЕЛИТЕ, КОИТО СЕ ПОСТАВЯТ** (съгласно чл. 28, ал. 2, т. 2 от Закона за нормативните актове):

Основните цели на измененията могат да се обобщят в няколко основни групи, а именно:

1. подобряване на дейността на проектанти и администрация чрез подробно разписване на изискванията на Наредбата с цел създаване на максимална яснота и уеднаквяване на практиката в различните звена на администрацията. За изпълнение на тази цел са развити и подробно конкретизирани текстове, които регламентират правилата за проектиране на паркоустройствените проекти, за да се гарантират оптималните условия за устойчиво развитие на растителността. Коригирани са термини, които създават предпоставки за неправилно приложение на наредбата. Създадени са подробни приложения в помощ на проектантите и администрацията.
2. създаване на ясен ред и правила, които да подпомогнат картотекирането на растителността. Поради естествените си характеристики растителността е динамична система и картотекирането й, като едно от най-важните условия за контрола и опазването й, е процес, който изисква огромни ресурси за територията на Столична община.

Измененията създават нормативно уредена и еднозначна система за картотекиране, подаване своевременно на информация към регистъра и задълженията на участниците в процеса при съобразяване с настоящия вид на регистъра. Предложено е стандартно приложение, което ще направи процеса ясен и достъпен.

Измененията предлагат подробен ред за компенсиране на премахнатата растителност от момента на установяване на нуждата от компенсиране до реализирането му. Създадено е приложение, с което необходимостта от компенсиране се преценява по-детайлно и при балансирано съобразяване на повече фактори. Това не само ще облекчи администрацията и бизнеса с ясни правила и типови документи, но и ще прекрати практиките за неправилно прилагане на наредбата в тази област.

В измененията са включени и някои нови текстове, които имат за цел да създадат правила за подобряване на балансираното разпределение на растителността в специални терени, създаващи ефекта на „топлинния остров“, въвеждане на мерки за гарантиране на запазването на реализирано озеленяване, увеличаване на възможностите за реализиране на улично озеленяване и др.

Подобрени са текстове, касаещи контрола при опазване и поддържането на зелената система, при издаването на разрешения за премахване на растителност и др.

Измененията и допълненията на Наредбата прецизират някои норми, за да се гарантира съответствие на Наредбата с други относими закони.

**III. ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЛАГАНЕТО НА НОВАТА УРЕДБА** (съгласно чл. 28, ал. 2, т. 3 от Закона за нормативните актове):

Представеният проект няма да изисква допълнителни финансови средства. Прилагането на наредбата ще се осъществява с предвидените финансови средства в бюджета за структурните звена, изпълняващи контролни функции по тази наредба.

**IV. ОЧАКВАНИ РЕЗУЛТАТИ ОТ ПРИЛАГАНЕТО, ВКЛЮЧИТЕЛНО ФИНАНСОВИТЕ, АКО ИМА ТАКИВА** (съгласно чл. 28, ал. 2, т. 4 от Закона за нормативните актове):

Очакваните резултати от приемането на предложения проект на Наредба за изменение и допълнение на Наредбата за изграждане, поддържане и опазване на зелената система на Столична община, приета с Решение № 950 от 11.10.2007 г. на Столичния общински съвет, посл. изм. и доп. – изм. - Решение № 4324 от 27.06.2022 г. на АССГ по адм. дело № 636/2022 г., III тричленен състав, оставено в сила с Решение № 628 от 19.01.2023 г. на ВАС по адм. дело № 7636/2022 г., второ отделение, наред с вече изложените са, както следва:

1. подобряване на дейността на проектанти и администрация с цел създаване на максимална яснота и уеднаквяване на практиката в различните звена на администрацията;
2. гарантиране на оптимални условия за устойчиво развитие на растителността чрез регламентиране на правилата за проектиране на паркоустройствените проекти;
3. подпомагане на картотекирането на растителността посредством създаване на ясен ред и правила;
4. подобряване на нормативната техника.

**V. АНАЛИЗ НА СЪОТВЕТСТВИЕТО С НАЦИОНАЛНОТО ЗАКОНОДАТЕЛСТВО И С ПРАВОТО НА ЕВРОПЕЙСКИЯ СЪЮЗ И С НАЦИОНАЛНОТО ЗАКОНОДАТЕЛСТВО** (съгласно чл. 28, ал. 2, т. 5 от Закона за нормативните актове):

Предлаганите промени в Наредбата за изграждане, поддържане и опазване на зелената система на Столична община са съобразени с националното законодателство, относимата съдебна практика, както и с правото на Европейския съюз. В тази връзка е необходимо да бъде посочено следното:

Съдебната практика приема, че разпоредбата на чл. 8 ЗНА ясно посочва, че „наличието на уредба на законово ниво не е пречка за създаването на норми на подзаконово ниво в същата област на обществените отношения“ (***Решение № 8600 от 15.07.2021 г. на ВАС по адм. д. № 7729/2020 г., III отд***.).

Съгласно чл. 19, ал. 1 от Закона за устройството и застрояването на Столичната община (ЗУЗСО) Столичният общински съвет приема наредба за изграждане и опазване на зелената система на територията на Столичната община. В наредбата по чл. 19, ал. 1 ЗУЗСО се определят: 1. условията и реда за издаване на разрешение за строеж за премахване на на засегната от строителството дървесна растителност; 2. задълженията на собствениците (възложителите), свързани с озеленяване и компенсаторно залесяване; 3. Минимално определеният с общия устройствен план процент озеленена площ се реализира върху свободната дворна площ.

В връзка с гореизложеното, изготвеният проект на нормативен акт е в съответствие с в съответствие с разпоредбите на приложимото българско право, както и с първичните и производни източници по чл. 288 от Договора за функциониране на Европейския съюз и с неписаните вътрешни и външни източници на правото на Европейския съюз и най-вече с Европейската харта за местно самоуправление.

Съобразени са всички съдебни решения по приложението на действащата понастоящем Наредба за изграждане, поддържане и опазване на зелената система на Столична община.

Подробните мотиви за необходимостта от приемане на Правилника за изменение и допълнение на Правилника за организацията и дейността на Столичния общински съвет са описани в ***Доклада*** на вносителите.

**На основание** чл. 75, ал. 1 вр. с чл. 76, ал. 3 от Административнопроцесуалния кодекс, чл. 8, ал. 1 от Закона за нормативните актове, чл. 19, ал. 1 от Закона за устройството и застрояването на Столичната община, чл. чл. 21, ал. 1, т. 13 т. 25 във вр. с ал. 2 от Закона за местното самоуправление и местната администрация,

**С Т О Л И Ч Н И Я Т О Б Щ И Н С К И С Ъ В Е Т**

**Р Е Ш И :**

Приема **Наредба за изменение и допълнение на Наредбата за изграждане, поддържане и опазване на зелената система на Столична община**, приета с Решение № 950 по Протокол № 120 от 11.10.2007 г. като Наредба за изграждане и опазване на зелената система на територията на Столичната община (Загл. изм. - Решение № 135 по Протокол № 8 от 13.03.2008 г.), изм. - Решение № 1338 от 29.02.2016 г. по адм. дело № 10336 по описа за 2015 г. на АССГ, доп. - Решение № 660 по Протокол № 41 от 12.10.2017 г., в сила от 19.10.2017 г., изм. и доп. - Решение № 794 по Протокол № 45 от 21.12.2017 г., в сила от 28.12.2017 г., изм. - Решение № 2529 от 16.04.2018 г. по адм. дело № 13266/2017 г. на АССГ, X тричленен състав, изм. с § 4 от Наредба за обществения ред на територията на Столична община, приета с Решение № 676 по Протокол № 61 от 27.09.2018 г., в сила от 1.12.2018 г., изм. - Решение № 128 по Протокол № 11 от 16.04.2020 г., изм. и доп. - Решение № 631 по Протокол № 25 от 17.12.2020 г., изм. - Решение № 177 от 12.01.2021 г. на АССГ по адм. д. № 5928/2020 г., X тричленен състав, оставено в сила с Решение № 6753 от 4.06.2021 г. на ВАС по адм. д. № 3740/2021 г., трето отделение, изм. - Решение № 4324 от 27.06.2022 г. на АССГ по адм. дело № 636/2022 г., III тричленен състав, оставено в сила с Решение № 628 от 19.01.2023 г. на ВАС по адм. дело № 7636/2022 г., второ отделение, **както следва**:

**§ 1.** В чл. 5, ал. 2 придобива следната редакция:

„Чл. 5. (2) Общинските органи по озеленяване към районите:

1. дават становища при изработването или изменението на ПУП и при издаването на визи за проучване и проектиране в определените с тази наредба случаи, когато компетентен да ги одобри е Главният архитект на района;

2. дават становища при издаване на схеми за поставяне на преместваеми обекти, рекламни елементи и др., когато компетентен да ги одобри е Главният архитект на района;

3.заверяват справката за картотекирана растителност и геодезическото заснемане по чл. 19, ал.4 от ЗУЗСО за имотите, за които се изработват подробни устройствени планове (ПУП), за които се издава виза за проектиране или схема за поставяне от Главния архитект на района;

4. заверяват геодезическото заснемане и експертната оценка на растителността по чл. 51, ал.1 в случаите по чл. 52, ал.2;

5. изразяват становище и дават препоръки за опазване на растителността и извършване на компенсаторно залесяване по чл. 19, ал. 3 от ЗУЗСО;

6. дават становища по част „Паркоустройство и благоустройство“ на инвестиционните проекти, когато компетентен да съгласува и одобри инвестиционния проект е Главният архитект на района;

7. извършват проверки за паркоустройствени работи към разрешени строежи;

8. контролират качеството на дейностите по поддържане на зелените площи, за което съставят констативни протоколи;

9. правят предписания за извършване на възстановителни мероприятия в случаите по чл. 39;

10. поддържат архив за всички обекти от зелената система в района, съгласувани както от района, така и от Направление "Архитектура и градоустройство";

11. изпращат за картотекиране в регистъра на Дирекция „Зелена система“ заверените геодезическо заснемане и експертна оценка за заснетата растителност;

12. присъстват при преместването или премахването на дървесна растителност в деня, определен с разрешението по чл. 19, ал. 3 от ЗУЗСО и чл. 45 от настоящата наредба.“

**§ 2.** В чл. 6, ал. 1 се правят следните изменения и допълнения:

1. т. 3 придобива следната редакция:

„3. определя режима на движение на МПС, зареждащи търговски и обслужващи обекти в зелените площи по чл. 61, ал. 2 или друго специфично предназначение по чл. 61, ал. 3 от ЗУТ чрез конкретизиране на маршрут, брой МПС и при съобразяване на схемата за поставяне по отношение на временните обекти;“

2. в т. 8 след израза „публичен регистър на зелените площи“ се записват думите „по чл. 63 от ЗУТ и растителността по чл. 19, ал. 2 от ЗУЗСО.“

**§ 3.** В чл. 7 се правят следните изменения и допълнения:

1. досегашният чл. 7 става чл. 7, ал. 1.

2. създава се нови ал. 2 и ал. 3 със следното съдържание:

„(2) Оправомощени от Главния архитект на Столична община длъжностни лица в Направление архитектура и градоустройство (НАГ):

1. дават становища при изработването или изменението на ПУП и при издаването на визи за проучване и проектиране в определените с тази наредба случаи, когато компетентен да ги одобри е Главният архитект на Столична община;

2. дават становища при издаване на схеми за поставяне на преместваеми обекти, рекламни елементи и др., когато компетентен да ги одобри е Главният архитект на Столична община;

3.заверяват справката за картотекирана растителност и геодезическото заснемане по чл. 19, ал.4 от ЗУЗСО за имотите, за които се изработват подробни устройствени планове (ПУП), за които се издава виза за проектиране или схема за поставяне от Главния архитект на Столична община;

4. заверяват геодезическото заснемане и експертната оценка на растителността по чл. 51, ал.1 в случаите по чл. 55, ал.2;

5. дават становища по част „Паркоустройство и благоустройство" на инвестиционните проекти за строежи и проектите за възстановяване и озеленяване на терени към обектите на техническата инфраструктура, когато инвестиционният проект се съгласува и одобрява от Главния архитект на Столична община;

6. дават указания за извършване на компенсаторно залесяване и препоръки за опазване на растителността по чл. 19, ал. 3 от ЗУЗСО;

7. поддържат архив на заверените заснемания, изготвените експертни становища, дадените указания и препоръки и изпращат копия от тях в съответните райони.

8. изпращат за картотекиране в регистъра на Дирекция Зелена система заверените геодезическо заснемане и експертна оценка за заснетата растителност.

(3) Решенията и предписанията на оправомощените длъжностни лица по ал. 2 са задължителни за физическите и юридическите лица.“

**§ 3.** Чл. 7а се отменя.

**§ 4.** Чл. 7б придобива следната редакция:

„Чл. 7б. (1) В случаите, при които с предлагано проучване, проектиране, заснемане, експертна оценка, изработване и изменение на ПУП, инвестиционен проект по част „Паркоустройство и благоустройство" и други, се предвижда застрашаване и/или премахване на 12 и повече броя дървесна растителност, както и в случаите на засягане на благоустроени паркови пространства и зелени площи, обществено значими за зелената система на града, независимо от характера на собствеността на имота, върху който са разположени, общинските органи по озеленяване внасят доклад до Постоянната комисия по опазване на околната среда, земеделие и гори на Столичен общински съвет.

(2) Постоянната комисия по опазване на околната среда, земеделие и гори на СОС разглежда докладите по ал. 1 и дава становище преди издаването на становища от общинските органи по озеленяване по чл. 5, ал.2, т.1,2 и 4 и чл. 7, ал.2, т.1,2 и 5.

(3) Становището на Постоянната комисия по опазване на околната среда, земеделие и гори на СОС съдържа:

1. указания за компенсаторно залесяване;

2. препоръки за опазване на растителността и зелените площи;

3. предписания за премахване на суха, болна и опасна дървесна растителност;

4. други изисквания.“

**§ 5.** В чл. 8, т. 3 придобива следната редакция:

„3. разглежда и приема инвестиционни проекти за обекти на зелената система в територии по чл.61, ал.2 и тези със специфично предназначение по ал. 3 от ЗУТ, когато възложител е Столичната община;“.

**§ 6.** В чл. 10, ал. 3 изразът „по реда на чл. 121, ал. 1 от ЗУТ“ се заличава.

**§ 7.**  Чл. 11 придобива следната редакция:

„Чл. 11. Разрешаване на строителство и поставяне на обекти по чл. 56 и чл. 57 от ЗУТ в съществуващи паркове, градини и други зелени площи за широко обществено ползване по чл. 61, ал. 2 или друго специфично предназначение по чл. 61, ал. 3 от ЗУТ се допуска само въз основа на влязъл в сила подробен устройствен план и на план-схемите към него, както и въз основа на схема по чл. 23в от Наредбата за преместваемите обекти, за рекламните, информационните и монументално-декоративните елементи и за рекламната дейност на територията на Столична община.“

**§ 8.** В чл. 14 израза „но не по-къс от 2 години“ се заменя с „но не по-кратък от 5 години“.

**§ 9.** Чл. 17 придобива следната редакция:

„Чл. 17. (1) В изградени паркове и зелени площи по чл. 61, ал. 2 или друго специфично предназначение по чл. 61, ал. 3 от ЗУТ не се допуска изграждане на огради, освен ако не е предвидено с проект по част „Паркоустройство и благоустройство“ в обхват цялата територия на парка или зелената площ.

(2) В предвидените, но неизградени паркове и озеленени площи по по чл. 61, ал. 2 или друго специфично предназначение по чл. 61, ал. 3 от ЗУТ се допускат само леки огради при условията на чл. 48, ал. 2 от ЗУТ.“

**§ 10.**  В чл. 18 се правят следните изменения и допълнения:

1. ал. 1 придобива следната редакция:

„(1) В незастроените имоти, предвидени по ОУП или ПУП за зелени площи по чл. 61, ал. 2 или друго специфично предназначение по чл. 61, ал. 3, които не са реализирани, могат да се изграждат или поставят само временни обекти, допустими по чл. 12 от ЗУЗСО, представляващи спортни и детски площадки, летни естради, атракциони, открити изложбени площи и други открити обекти, съвместими с парковите функции, които заемат до 25 % от имотите с площ до 5000 м2 и 10 % от имотите с площ над 5000 м2.“

2. ал. 2 се изменя така:

„(2) За изграждането на тези обекти не се разрешава премахване на съществуващата дървесна растителност.“

3. ал. 3 се отменя.

4. ал. 4 се изменя по следния начин:

„(4) Изключение от допустимите функции за временните обекти по ал. 1 се допуска при използване на незастроените имоти, предвидени за зелени площи с изключение на тези, които попадат в зона Терени на локални градини и озеленяване (Тго) на ОУП, само за производство на декоративна растителност. В този случай се разрешава само изграждане или поставяне на обекти за обслужване на производството на декоративната растителност.“

5. ал. 5 се изменя така:

„(5) Одобряването на инвестиционни проекти за обектите по ал. 4 и въвеждането им в експлоатация се извършва само при условие, че отговарят на разрешената съгласно издадената виза/схема функция за обслужване дейностите по производство на декоративна растителност.“

**§ 11.**  В чл. 19 след думите „за зелени площи“ се поставя запетая, след която се записва следният текст: „в които има законно построена или в режим на търпимост сграда“, след което отново се поставя запетая.

**§ 12.** В чл. 20, ал. 1 придобива следната редакция:

„Чл. 20. (1) В териториите, предвидени за зелени площи, които не са реализирани, до тяхното отчуждаване могат да се поставят преместваеми обекти по чл. 56 от ЗУТ, които за всеки отделен имот не могат да надвишават следните размери:“

**§ 13.** В чл. 21 се правят следните изменения и допълнения:

1. след израза „при максимално опазване на растителността“ се записва „при условията на чл. 18, ал. 2.“;

2. ал. 2 се отменя;

3. ал. 3 придобива следната редакция:

„(3) Когато проектите за временните и преместваемите обекти по ал. 1 предвиждат засягане на дървесна растителност, проектите за визи за проектиране или схеми за поставяне задължително се предоставят за становище по отношение на площта и разполагането им, както следва:

1. на общинските органи по озеленяване към районите администрации - когато визата за проектиране или схемата за поставяне се издава от Главния архитект на района;

2. на оправомощените от длъжностни лица по чл.7 ал. 2 - когато визата за проектиране или схемата за поставяне се издава от Главния архитект на Столична община или оправомощено от него длъжностно лице от администрацията на НАГ.“

**§ 14.** В чл. 22 се правят следните изменения и допълнения:

1. ал. 1 придобива следната редакция:

„(1) Когато по искане на физически и юридически лица се допуска изработване или изменение на ПУП или одобряване на схема по чл.56 или 57 от ЗУТ за имоти със съществуваща дървесна растителност, проектите се придружават от справка за картотекираната растителност и геодезическо заснемане в обхват: имота, тротоара пред имота плюс 3-метрови ивици пред съседните имоти и 3-метрови ивици от съседните имоти, когато са общинска собственост, или геодезическо заснемане и експертна оценка за вида и състоянието на наличната в обхвата на заснемането дървесна растителност в случаите по чл.52, ал.2.“

2. ал. 2 се изменя така:

„(2) Справката по ал.1 и геодезическото заснемане или експертната оценка за вида и състоянието на наличната в обхвата на заснемането дървесна растителност в случаите по чл.52, ал.2 или декларацията за липса на растителност по ал.7 се заверяват от общинските органи по озеленяване към районните администрации, когато правомощията по одобряване на ПУП са на кмета или главния архитект на района, а в останалите случаи от длъжностното лице по чл. 7, ал. 2.“

3. ал. 3 се изменя по следния начин:

„(3) Общинските органи по озеленяване изразяват писмено становище по отношение на предвижданията на плана или схемата, което се отразява в щемпел върху комбинирания чертеж с геодезическото заснемане и предвиденото застрояване, включително и подземното.“

4. създава се нова ал. 4 със следното съдържание:

„(4) Становището по ал.3 във връзка с предвижданията на ПУП или схемата съдържа произнасяне относно допустимостта по отношение на премахване или засягане на наличната растителност от инвестиционното намерение, включително и подземното застрояване, препоръки за мерки за опазване на застрашената растителност, както и за задължителните условия за компенсаторно залесяване, когато поради предвижданията на плана се допуска премахване на дървесна растителност.“

5. досегашната ал. 4 става съответно ал. 5 и придобива редакцията, както следва:

„(5) Становището по ал.3, геодезическото заснемане, заверената справка за картотекираната растителност или заверената експертна оценка се прилагат към проекта за ПУП и се съобразяват при неговото одобряване и в следващите фази на инвестиционното проектиране и въвеждане в експлоатация на строежа.“

6. досегашната ал. 5 става ал. 6 и придобива следната редакция:

„(6) Заверената справка за картотекираната растителност, геодезическо заснемане и становището по ал. 3 важат за срок от 3 години.“

7. създава се нова ал. 7 със следното съдържание:

„(7) Липсата на съществуваща дървесна растителност се удостоверява с декларация, подписана от ландшафтен архитект с пълна проектантска правоспособност, която се заверява от общинските органи по озеленяване.“

**§ 15.** Чл. 23 придобива следната редакция:

„Чл. 23. (1) Заявлението за издаване на виза за проектиране се придружава от заверена и валидна по смисъла на чл. 22, ал. 6 справка за картотекираната растителност и геодезическо заснемане или геодезическо заснемане и експертна оценка за вида и състоянието на наличната в обхвата на заснемането дървесна растителност в случаите по чл.52, ал.2.

(2) Не се изисква заснемане и оценка на съществуващата растителност при издаване на виза по влязъл в сила ПУП, при одобряването на който са изпълнени разпоредбите на чл. 22, както и на виза за надстрояване на съществуваща сграда.

(3) Когато при одобряването на подробния устройствен план не са били изпълнени изискванията на чл.19, ал.4 от ЗУЗСО, преди издаването на виза се изпълняват предвидените в чл.22 процедури по картотекиране и издаване на становище.

(4) Заверката на справката, геодезическото заснемане и експертната оценка и издаването на становището по чл.22, ал.3 се извършва от общинските органи по озеленяване към районите, когато визата се издава от Главния архитект на района, а когато визата се издава от Главния архитект на СО или оправомощено от него длъжностно лице - от длъжностното лице по чл.7, ал.2.

(5) За строежите по чл. 12, ал. 3 от ЗУТ компетентните органи, които съгласуват и дават становище за наличната в имота дървесна растителност са Министерство на земеделието, храните и горите (МЗХГ), Министерство на околната среда и водите (МОСВ) или Министерство на културата (МК), съобразно територията, в която попада имота. В случаите, когато няма налична дървесна растителност, компетентен да завери декларацията за липса на дървесна растителност е съответният общински орган по озеленяване.

(6) Становището на общинските органи по озеленяване по чл.5, ал.2, т.1 и т.4 или чл. 7, ал.2, т.1 и т.4 е задължително при издаването на визата за проектиране.“

**§ 16.** В чл. 24 се правят следните изменения и допълнения:

1. ал. 1 се добавя ново изречение второ със следното съдържание:

„В случаите, когато част „Паркоустройство и благоустройство“ не е задължителна, изпълнението на изискването за осигуряване на минималния процент озеленена площ се доказва с чертеж „Ситуация“ към инвестиционния проект.“

2. ал. 2 придобива следното съдържание:

„(2) В случаи, в които не са изготвяни справка за картотекираната растителност и геодезическо заснемане при изработването на ПУП или издаването на виза, общинските органи по озеленяване ги заверяват по реда на чл. 52, ал. 2 и изразяват становище по време на одобряването на инвестиционния проект.“

3. ал. 3 се отменя.

3. ал. 4 придобива следната редакция:

(4) При съгласуване и одобряване на инвестиционните проекти по част „Паркоустройство и благоустройство“ задължително се изисква произнасяне чрез становище от:

1. длъжностното лице по чл.7, ал.2 в Направление „Архитектура и градоустройство", когато разрешението за строеж се издава от Главния архитект на Столична община или Главния инженер на НАГ;

2. общинските органи по озеленяване към районите чл.5, ал.2, когато за обекта се издава разрешение за строеж от Главния архитект или Главния инженер на района.

4. създава се нова ал. 5 със следната редакция:

„(5) В случай, че органите по ал. 4 изразят отрицателно становище по част "Паркоустройство и благоустройство" от инвестиционния проект, проектът не се одобрява от главния архитект на СО (района), а се връща на възложителя за преработка, съобразно указанията на органите по ал. 3 и решение на СОЕСУТО (РЕСУТ).“

**§ 17.** В чл. 25 се правят следните изменения и допълнения:

1. ал. 1-5 придобиват следната редакция:

„(1) Инвестиционните проекти се съгласуват и одобряват, само когато в част „Паркоустройство и благоустройство“, когато тя е задължителна, са спазени:

1. Минималната озеленена площ съгласно изсикванията на устройствената зона по ОУП по Приложение към чл.3, ал.2 от ЗУЗСО, включително процента висока дървесна растителност или одобрения ПУП;

2. Нормите за отстояния на растителността от сгради, съоръжения и имотни граници;

3. Биологичните изисквания за предлаганите растителни видове.

(2) В процента озеленена площ се включват при прилагане на корекционните коефициенти следните видове озеленяване:

1. Тревни площи, зацветени площи и храстови масиви - площта се изчислява по хоризонталната проекция на насажденията;

2. висока дървесна растителност - площта се изчислява по хоризонталната проекция на цялата корона на дървото на 12-годишна възраст, съобразно вида им, посочен в дендрологичния проект;

3. озеленени перголи, асми и арки - площта се изчислява по хоризонталната проекция на озеленената част на и само при условие, че се реализира с дървовидни катерливи растения, за които е осигурен почвен слой по ал.5, т.1 и не надвишава 10% от необходимата площ за озеленяване;

4. озеленени стени в зони Ц по ОУП - площта се изчислява по вертикалната проекция на озеленената стена и се умножава с коефициент 0,8. В тези случаи височината на озеленената стена, която влиза в изчисляването на озеленената площ, не може да надвишава 2.20 м. В тези случаи в част „Паркоустройство и благоустройство“ към инвестиционния проект се изискват технологични и конструктивни чертежи, показващи начина на реализиране и поддръжка на озелената стена.

5. озеленени покриви и тераси в зони Ц по ОУП - площта се изчислява по хоризонталната проекция на озеленената част, ако са спазени изискванията за минимален почвен слой на ал. 5, т.2 и 3

6. озеленяване над подземни гаражи – площта се изчислява по хоризонталната проекция на озеленената част, ако са спазени изискванията за минимален почвен слой на ал. 5, т.2 и 3.

7. открити водни площи – площта се изчислява по хоризонталната им проекция, а ако надхвърлят 30% от изискуемата озеленена площ – с коефициент 0,6;

(3) По изключение в устройствените зони от група Централни устройствени зони по Приложението към чл.3, ал. 2 на ЗУЗСО с плътност на застрояване, равна или по-голяма от 60%, при невъзможност да бъдат разположени върху терена озеленени площи могат да се реализират и върху тераси, подземни гаражи и като покривни градини. Те се включват в озеленената площ на имота, ако според конструктивния проект и проекта за вертикално планиране е осигурен достатъчният според ал. 5 почвен слой, необходим на растителността и при условие, че терасата или покривът са разположени на кота, не по-висока от 10м, и имат осигурен достъп от всички обитатели или посетители на сградата.

(4) В останалите устройствени зони със средно и високо застрояване при невъзможност да бъде разположено върху терена е допустимо разполагане на озеленяване над подземните гаражи, ако според конструктивния проект и проекта за вертикално планиране е осигурен достатъчният според ал. 5 почвен слой, необходим на растителността.

(5) Необходимата дълбочина на почвения слой за разполагане на озеленяване над подземни гаражи, покриви и върху тераси е както следва:

1. за дървесна растителност – не по-малко от 120 см;

2. за храсти - не по-малко от 60 см

3. за тревна растителност и цветни насаждения – не по-малко от 40 см.

4. за специфични видове и сукуленти – не по-малко от 30 см. В този случай площта на озеленяване с тези видове се редуцира с коефициент 0,8 при изчисляване на общата площ на озеленяването в УПИ.“

2. създават се нови ал. 6-9, както следва:

„(6) при изчисляване на постигнатия процент озеленяване се сумират всички озеленени площи, умножени с коефициентите по ал.2 и ал.5, като на местата, в които се застъпват хоризонталните проекции на различните видове озеленяване, за изчислението се взима само едната от площите.

(7) При засаждане на растителност в кашпа или клоц, минималният обем на почвата не може да бъде по-малък от 1 м3, а за висока дървесна растителност - 1,7 м3 при спазване на минималната дълбочина на почвения слой по ал. 5.

(8) При изграждане на обекти с големи надземни паркинги (над 50 автомобила или площ на паркинга, по-голяма от 1500 м2), местата за паркиране задължително се предвиждат с водопропусклива настилка. В паркингите, между редовете с паркоместа, се осигуряват ивици с минимална ширина 80 см за засаждане на дървета или катерливи дървесни видове .

(9) В инвестиционните проекти за сгради със средно и високо застрояване, разположени в УПИ с площ по-голяма от 2 дка, задължително се предвиждат резервоари за съхранение на дъждовни води и оборудване, което позволява използването им за поливане.“

**§ 18.** В чл. 26 се правят следните изменения:

1. ал. 1 и ал. 2 се изменят така:

„(1) Когато при одобряване на инвестиционни проекти общинските органи по озеленяване разрешат премахване на дървесна растителност, предписват извършване на допълнително засаждане на висока дървесна растителност, което компенсира премахнатата растителност – компенсаторно залесяване. Компенсаторното залесяване трябва да се реализира в имота, а ако размерът му надхвърля минималния изискуем по ЗУЗСО процент висока дървесна растителност, част от него може да се реализира и извън него в терени, общинска собственост, посочени от компетентния орган по озеленяване.

(2) При съгласуване на част "Паркоустройство и благоустройство" към инвестиционните проекти, когато е необходимо компенсаторно залесяване, общинските органи по озеленяване предписват в становището по чл. 22, ал.3 размера (брой дървета в съотношение с премахнатите), видовия състав и дали ще се извърши в имота или извън него.“

2. създават се нови ал. 3-6, както следва:

„(3) Компенсаторното залесяване в имота се изпълнява с проекта по „Паркоустройство и благоустройство“ към инвестиционния проект, а когато е предписано компенсаторно залесяване извън имота – по указания на общинските органи по озеленяване и по отделен проект в случаите, когато това е необходимо.

(4) Компенсаторното залесяване не може да се реализира като алтернатива на задължителното минимално озеленяване в имота.

(5) За реализиране на дейностите по компенсаторно залесяване се сключва договор между кмета на общината или оправомощен от него служител и заявителя по реда на Наредбата за изграждане на елементите на техническата инфраструктура и зелената система и гаранциите при строителството им на територията на Столична община.

(6) Кметовете на районите изготвят ежегодно до 01. март справка с имотите и местата, на които е необходимо засаждане на висока дървесна растителност на територията на съответния район. Справката се предоставя на Дирекция Зелена система, която чрез регистъра си дава информация за тези имоти и отразява предвидените места за компенсаторно засаждане.“

**§ 19.** Създава се нов ал. 26а със следното съдържание:

„Чл. 26а. (1) След завършване и приемане на строителството задължението за поддържане на озеленяването е на собствениците и носителите на вещни права в имота, а за компенсаторното озеленяване - на лицата, които имат задължение по договора по чл. 26, ал.5.

(2) Преди въвеждането в експлоатация/разрешаване на ползването на имота се съставя протокол от съответния компетентен орган по озеленяване, удостоверяващ изпълнението на проекта по част „Паркоустройство и благоустройство“, както и на компенсаторното озеленяване извън имота, когато такова е предписано.

(3) Протоколът по ал.2 се изпраща от съответния компетентен орган по озеленяване за вписване в регистър на Дирекция Зелена система, данните от който служебно се вписват в регистъра на дълготрайните декоративни дървета, подлежащи на картотекиране по чл. 19, ал.2 от ЗУЗСО.

(4) Гаранционният срок за извършеното компенсаторно залесяване извън имота е най-малко пет вегетативни периода и се гарантира от лицето, задължено да извърши компенсаторното озеленяване. След изтичането за този срок задължението за поддържане и евентуална замяна на дървото е на собственика на имота.

(5) Общинските органи по озеленяване в районите извършват периодични проверки за поддържане на предвиденото с проекта озеленяване, както и на компенсаторното извън имота. За установените нарушения се съставя констативен протокол и се дават задължителни предписания на задължените лица, както и срок за изпълнението им.

(6) В случаите, в които дървесната растителност, засадена по проекта по паркоустройство и благоустройство или като компенсаторно залесяване, загине или се увреди поради неизпълнение на задълженията на лицето, собственик на строежа, или което е изпълнило компенсаторното залесяване, то е длъжно да я подмени с нова, като размерът на посадъчния материал се увеличава с една стъпка. В тези случаи гаранционният срок започва да тече от момента на подмяната.

(7) Ако в дадения с предписанията срок нарушителят не изпълни указанията и/или не отстрани констатираното нарушение, компетентният орган съставя акт за установяване на административно нарушение, който поставя началото на административно-наказателно производство по реда на ЗАНН.“

**§ 20.** В чл. 27 след израза „общинските органи по озеленяване“ се поставя запетая, след която се записва текстът „като разрешението за отсичане се изпълнява след влизане в сила на разрешението за строеж.“.

**§ 21.** В чл. 30 се правят следните изменения и допълнения:

1. ал. 1-3 придобиват следната редакция:

„(1) Не се издават удостоверения за въвеждане в експлоатация/разрешения за ползване за строежи, за които не е изпълнена част "Паркоустройство и благоустройство" към инвестиционния проект, когато тя е задължителна, и/или не е извършено компенсаторното залесяване, ако такова е предвидено при издаването на разрешение за строеж.

(2) Когато инвестиционното намерение предвижда строителството да се разрешава, извършва и въвежда в експлоатация на етапи, с проекта по част „Паркоустройство и благоустройство“ към първия етап се одобрява озеленяването и благоустройството на фаза краен етап, като в проекта се показва степента и начина му на реализация във всеки отделен етап, което се съобразява при издаването на разрешенията за строеж и въвеждането в експлоатация на отделните етапи. Когато при реализирането на инвестиционното намерение е необходимо да се извърши и компенсаторно залесяване, то трябва да е реализирано изцяло преди въвеждане в експоатация на първия етап на строежа.

(3) При изработване на нови проекти и проекти за реконструкция на благоустройството на уличното пространство, се изработва и проект за улично озеленяване. С цел създаване на възможност за засаждане на улично озеленяване и при второстепенни улици с профил под 12 метра се препоръчват решения, при които е възможно разполагане на дървета поне на единия тротоар.“

2. създава се нова ал. 4 със следното съдържание:

„(4) При нови проекти и проекти за реконструкция на благоустройството на уличното пространство, когато съществуват заварени трайни декоративни дървета, които подлежат на картотекиране по чл. 19, ал. 2, с цел запазване на дърветата се допускат отклонения от нормите за разстояния по Наредба № 8 от 28 юли 1999 г. за правила и норми за разполагане на технически проводи и съоръжения в населени места, като в проектите задължително се предвиждат мерки за поддържане на дърветата и технически мерки за обезопасяване на инфраструктурата.“

**§ 22.** Чл. 31 се изменя по следния начин:

„Чл. 31. (1) Поддържането на зелените площи е специфична и творческа дейност, която се ръководи и осъществява от специализирани общински структури. Тя е непрекъснат процес с агробиологичен, строително-ремонтен характер, осигуряващ необходимите условия за комплексно функциониране на елементите на зелената система.

(2) Общинските зелени площи за широко обществено ползване на всеки пет години се подлагат на преглед и преценка за необходимостта от частична реконструкция на амортизирани биологични или благоустройствени фондове. Прегледът и преценката се извършват в процеса на поддържане и опазване от ДЗС и общинските органи по озеленяване.“

**§ 23.** В чл. 36 се правят следните изменения и допълнения:

1. в ал. 2 т. 2-4 се изменят по следния начин:

„2. нанасянето на повреди върху растителността и/или премахването й без спазване на предвидения ред определен в чл. 49 от тази наредба;

3. поставянето по дърветата на рекламно-информационни елементи или други съоръжения, с изключение на коледна украса, поставена от общинска структура при спазване на всички мерки за опазване на дърветата;

4. навлизането в представителните зелени площи с цветни фигури;“

2. създава се нова ал. 3 със следното съдържание:

„(3) На определени места в паркове и други зелени площи е допустимо въвеждане на забрана за използване на велосипеди чрез поставяне на указателни знаци.“

**§ 24.** В чл. 38, ал. 2 се изменя така:

„(2) Преминаването на МПС, зареждащи търговски, обслужващи обекти и съоръжения, както и обслужващи мероприятия, се извършва по режим и маршрут, определен от ДЗС.“

**§ 25.** В чл. 39 се правят следните изменения и допълнения:

1. ал. 2 и ал. 3 се изменят по следния начин:

„(2) Възстановителните мероприятия са за сметка на възложителя и/или изпълнителя, като за целта се внася гаранционен депозит, който се определя от органите по озеленяване и се възстановява или задържа в зависимост от състоянието на зелените площи след приключване на възстановителните работи. Състоянието на зелените площи се установява с констативен протокол.

(3) При извършване на неотложни аварийни и мероприятия на инженерната инфраструктура в озеленени площи по чл. 61, ал. 2 и ал. 3 от ЗУТ, експлоатационните дружества уведомят в срок до 24 часа органите по озеленяване на района, които дават задължителни предписания за възстановителни мероприятия и определят срок за изпълнението им.“

2. създава се нова ал. 4 със следното съдържание:

„(4) Гаранционните депозити, определени от кметовете на райони, се внасят по банкова сметка на районната администрация, а гаранционните депозити, определени от ДЗС – по банкова сметка на Столична община.“

**§ 26.** В чл. 41 след думите „картотекиране и контрол“ се поставя запетая, след която се записва изразът „свързани с наличната растителност“, след което се поставя точка.

**§ 27.** В чл. 42 след израза „чл. 46, ал. 3“ се записват думите „и ал. 4“, след което се поставя точка.

**§ 28.** В чл. 44 се правят следните изменения и допълнения:

1. ал. 1 придобива следната редакция:

„(1) На територията на СО се забранява отсичане или изкореняване на дълготрайни дървета и храсти, независимо от собствеността на имота, в който се намира.“

2. ал. 3 придобива следната редакция:

„(3) Кастрене на дълготрайни дървета и храсти, независимо от собствеността им се допуска при доказана необходимост, след експертна оценка и становище на специализираните общински органи.“

3. създават се нови ал. 4 и ал. 5 със следното съдържание:

„(4) Премахване на дървета, увреждащи съоръжения и инженерна инфраструктура се допуска след писмено разрешение и експертно становище на компетентните общински органи.

(5) При поставяне/монтиране на нови съоръжения и инженерна инфраструктура, трасето и/или мястото на поставяне се съобразява със съществуващата дървесна растителност.“

**§ 30.** В чл. 45 се правят следните изменения и допълнения:

1. ал. 1 се изменя по следния начин:

„(1) Писмено разрешение за преместване, премахване или кастрене на дървесна и храстова растителност се издава от Кмета на СО или оправомощено от него длъжностно лице, въз основа на експертна оценка по § 2 от ДР на подлежащата на преместване и премахване растителност, както и план за безопасност и здраве, в който са посочени мерките за осигуряване на безопасни условия на труд, безопасността на движението и опазване на съседните сгради, мрежите и съоръженията.“

2. създават се нови ал. 2 и ал. 3 със следното съдържание;

„(2) Разрешение за преместване или премахване на дървесна растителност се издава на заявителя за конкретните дървета/храстова растителност, като се описва и тяхното точно местонахождение, след съставена и заверена от общинските органи по озеленяване експертна оценка по § 2 от ДР на НИПОЗССО.

(3) В разрешението за преместване или премахване на дървесна растителност се определя дата и час за извършване на премахването и се определя оправомощено длъжностно лице за контакт и присъствие на премахването. Определят се и две резервни дати и час, при невъзможност за изпълнение на премахването на посочената основна дата, както и оправомощено длъжностно лице за контакт и присъствие на премахването.“

3. досегашната ал. 2 става ал. 4 и се отменя.

4. създава се нова ал. 5, както следва:

„(5) Преместването или премахването на дървесна и храстова растителност се констатира с протокол, който се съставя от длъжностно лице, оправомощено от кмета на СО, присъстващо на извършването на някоя от посочените дейности. В случай че длъжностното лице по ал. 3 не се яви, протоколът по образец съгласно Приложение № 10 се подписва от ландшафтния архитект, съставил експертната оценка по ал.2.“

**§ 30.** В чл. 46 се правят следните изменения и допълнения:

1. ал. 1 се изменя по следния начин:

„(1) Когато на физически или юридически лица се издават разрешения за премахване или преместване на общинска декоративна растителност, се прави оценка на засегнатата растителност, съгласно тарифа (Приложение № 3), като в разрешението се вписва размера на обезщетението. Разрешението е валидно само с приложен документ за заплатено обезщетение.“

2. в ал. 2 изразът „освен в случаите по чл. 44, ал. 3“ се заменя с „освен в случаите по чл. 44, ал. 2, т. 3“, след което се поставя точка.

**§ 31.** В ал. 3 на чл. 48 след думите „по предвидения ред в Закона за собствеността“ се добавя „и Закона за управление на етажната собственост“, след което се поставя точка.

**§ 32.** Създава се нова Глава VI, както следва:

„Глава VI

КАРТОТЕКИРАНЕ НА ДЪЛГОТРАЙНАТА ДЕКОРАТИВНА РАСТИТЕЛНОСТ. РЕГИСТЪР.

„Чл. 51. (1) Всички дълготрайни декоративни дървета на възраст над 12 години, дърветата с историческо значение, както и отделни ценни и редки дървета и храсти, намиращи се в границите на населените места в Столична община подлежат на картотекиране, независимо от собствеността в която попадат, и се вписват в Публичния регистър на озеленените площи, на дълготрайните декоративни дървета и на дърветата с историчеко значение в общината.

(2) Обявените за защитени дървета, вписани в регистъра по чл. 113, ал. 1 от Закона за биологичното разнообразие, се вписват и в регистъра по ал. 1.

Чл. 52. (1) Общинските органи по озеленяване по чл.6, ал. 1 организират дейностите по картотекиране на дървесната растителност чрез възлагане и изработване на заснемания и експертни оценки, както и актуализиране на информацията.

(2) Всеки собственик на поземлен имот и възложител на ПУП или инвестиционен проект има право да изработи проект за картотека на растителността в поземления имот, ако такава не е налична, и да поиска тя да бъде вписана в публичния регистър след заверка от общинските органи по озеленяване. В тези случаи се изготвя геодезическо заснемане и експертна оценка на съществуващата в имота растителност по ал.1.

(3) Общинските органи по озеленяване по чл. 5, ал.2 и чл.7, ал.2 изпращат служебно за вписване в регистъра заверените от тях заснемания и експертни оценки на дървесната растителността по ал.1, които са изработени във връзка с възлагане и одобряване на подробни устройствени планове, издаване на визи, одобряване на ивестиционни проекти и схеми за поставяне.

Чл. 53. (1) Съдържанието на информацията в картотеката се определя с НИОЗССО и включва данни за местоположението на картотекираната растителност, вида й, нейното състояние, данни за собствеността на имотите, в които попада, и основните изисквания към опазването и поддържането й, както и друга информация, определена с наредбата съгласно образеца, посочен в Приложение №7.

(2) За всяко картотекирано дърво се попълват данните, посочени в Приложение № 7.

Чл. 54. (1) Проектите за картотека се изработват и в цифров вид като електронна таблица в Excel, а геодезическото заснемане се изработва във формата, определен по чл.12, ал.5 от ЗКИР.

(2) Геодезическото заснемане се подписва от инженер-геодезист с проектантска правоспособност, а експертното становище за вида и състоянието на картотекираната растителност – от ландшафтен архитект с проектантска правоспособност.

**§ 33.** Досегашната Глава VI става съответно Глава VII.

**§ 34.** Досегашният чл. 51 става съответно чл. 55.

**§ 35.** Досегашният чл. 52 става съответно чл. 56 в него се правят следните изменения и допълнения:

1. ал. 4 придобива следната редакция:

„(4) Размерът на обезщетенията по ал. 1 и ал. 3 се определя по Приложение № 3.“

2. ал. 6 придобива редакцията, както следва:

„(6) Замърсени участъци на озеленени площи по чл. 61, ал. 4 от ЗУТ се почистват от нарушителите за тяхна сметка в указан срок. При отказ, това се извършва от специализираните общински служби по озеленяване за сметка на нарушителите.“

**§ 36.** Досегашният чл. 53 става съответно чл. 57 като в ал. 1 думите „общинските органи по озеленяване“ се заменят с „специализираните общински служби“.

**§ 37.** Досегашният чл. 54 става съответно чл. 58 като в него се правят следните изменения и допълнения:

1. ал. 1 придобива следната редакция:

„(1) Наказва се с глоба от 1000 до 5 000 лв., ако не подлежи на по-тежко наказание:

1. лице, което разпореди или отсече, изкорени, унищожи или увреди дълготрайна растителност, храсти, зелена площ, паркова територия и други, независимо от собствеността им, без писмено разрешение на компетентния орган;

2. изпълнителят на новоизградени зелени площи, който в определения гаранционен срок не отстрани допуснатите пропуски и не възстанови загиналата растителност;

3. лице, което отсече повече от определения норматив или допустим брой дървета в разрешението;

5. лице, което създава нерагламентирани сметища в територии и имоти, предназначени за озеленяване;

6. лице, което не изпълни и/или не поддържа предвидено озеленяване по проект, включително хоризонтално и вертикално.“

2. ал. 2 придобива следната редакция:

„(2) Наказват се с глоба от 50 до 500 лв., ако не подлежи на по-тежко наказание:

1. лице, което упражнява спортове в парковете и градините, извън определените за това места, с които застрашава посетителите;

2. лице, което пуска на свобода кучета или други домашни животни в зелени площи, поляни, цветни фигури и детски площадки; ако лицето не може да се установи по безспорен начин, то отговорността се носи от собственика на животните.

3. лице, което развежда кучета или други домашни животни в зелени площи или не събира техните екскременти;

4. лице, което пуска на паша домашни животни, при което се унищожават зелени площи и декоративна растителност;

5. лице, което предизвиква шум и безпокойство, които пречат на посетителите в обектите на зелената система;

6. лице, което замърсява зелените площи с отпадъци от всякакво естество;

7. лице, което извършва продажба без разрешение в зелените площи на всички видове стоки, извършва услуги или устройва забавления;8. лице, което поставя по дървета в обществените площи рекламно-информационни елементи или други съоръжения;

9. лице, което не изпълнява задължението си по чл. 41, ал. 1 и ал. 2 от тази наредба.

10. лице, което не заплати в срок размера на таксата по чл. 47, ал. 2.

11. лице, което нарушава забраната на чл. 36, ал. 2 от тази наредба, освен ако не е предвидено друго.“

3. ал. 3 придобива следната редакция:

„(3) За други нарушения на тази наредба на виновните лица се налага глоба от 50 до 500 лв., и имуществена санкция от 500 до 5000 лева.“

4. ал. 4 придобива редакцията, както следва:

„(4) При къпане в паркови водни площи и използване на плавателни съдове, освен в разрешените за целта места, се заплаща глоба от 50 до 100 лв.“

5. ал. 6 се изменя така:

„(6) Когато някое от нарушенията по ал. 1 е извършено от едноличен търговец или от юридическо лице, се налага имуществена санкция в размер от 2 000 до 50 000 лв., а за нарушение по ал. 2 - от 1000 до 20 000 лв.“

**§ 38.** В Допълнителните разпоредби се правят следните изменения и допълнения:

1. създават се нови т. 2-5 със следното съдържание:

„2. „Дълготрайни декоративни дървета“ са всички дърветата с естетически и екологически функции, които не са засадени със стопанска цел (плодни дървета).

3. „Дървета с историческо значение“ са дървета, свързани с значими исторически събития или личности.

4. „Вековни дървета“ – дървета, които поради голямата си възраст, размер или състояние са с изключителна културна, ландшафтна или природозащитна стойност. Обявяват се за защитени по Закона за защитените територии и Закона за биологичното разнообразие.

5. „Отделни ценни и редки дървета“ – това са редки и/или елитни екземпляри. Определят се със становище на ландшафтен архитект при изготвяне на документацията по чл. 19, ал.2 от ЗУЗСО по следните критерии: дървета, които са изключителни по една или повече от характеристиките в експертната оценка или имат значение за ландшафта, околната среда или опазване на местообитания на животни и птици.“

2. досегашната т. 2 става съответно т. 6

3. досегашната т. 3 става съответно т. 7 и придобива следната редакция:

„7. "Общински органи по озеленяване" са ДЗС, общинските органи към районите по чл.5, ал. 2 и оправомощените от Главния архитект на Столична община лица по чл. 7, ал.2.“

4. досегашната т. 4 става т. 7 и се изменя така:

„8. "Технологични норми" за поддържане на паркове, градини и лесопаркове – съгласно актове на компетентните органи, включително Заповед № 107/22.02.1980 г. на МРРБ.“

5. създават се нови т. 9 и т. 10 със следното съдържание:

„9. „Озеленени площи“ – единна съвкупност от растителност и свързаните с тях невегетативни елементи (алеи, площадки, перголи, паркова мебел, , водни ефекти, градинско осветление и т.н.), както и вегетативните площи, разположени в контура на застрояване – върху тераси, върху покриви и върху фасади. При определяне на процента задължително озеленена площ се сумират единствено проекциите на вегетативните площи и короните.

10. „Компенсаторно залесяване“ – засаждане на декоративна дървесна растителност, отговаряща на указани/приети стандарти. Съответства по смисъл на „компенсаторно засаждане“ или „компенсаторно озеленяване“ в случаитe, когато засаждането се изпълнява по паркоустройствен проект, или засаждане на дървесна растителност въз основа на план за залесяване, когато се налага за компенсиране на изкуствени залесявания - насаждения или части от тях с характеристика на гора по смисъла на чл. 2, ал. 1 ЗГ.“

6. § 2 придобива следната редакция:

„§ 2. Експертната оценка за вида и състоянието на растителността се изготвя от специалист - ландшафтен архитект и съдържа:

1. Данни за местоположението и собствеността;

2. Данни за декоративния вид и състояние - възраст, диаметър на ствола на височина 1,3 м от почвата, диаметър на короната, ориентировъчна височина, жизнеността на декоративния вид, преценка за здравословното състояние на стъблото, клоните, листната маса, симптоми на заболяване, наличие на вредители, влияние на екологичните условия на околната среда;

3. Заключение с конкретни предложения - да се запази и се проведат мероприятия за подобряване на неговото състояние, да се премести, да се премахне или да се подмени с друг екземпляр.

4. За състоянието на изкуствени залесявания или за насаждения или части от тях с характеристика на гора по смисъла на чл. 2, ал. 1 ЗГ се изготвя лесопаркова експертна оценка от ландшафтен архитект и лесоинженер по метода на ландшафтната таксация и в този случай не се извършва картотекиране на отделните дървета.“

7. § 3 придобива следната редакция:

„§ 3. Когато за територията, обект на инвестиционно намерение, няма създадена картотека за дървесната растителност по чл. 19, ал.2 от ЗУЗСО, заявителят представя проект за картотека - геодезическо заснемане и екпертна оценка на съществуващата растителност, които се заверяват от общинските служби по озеленяване по реда на чл. 22, ал. 2 и се изпращат служебно за вписване в регистъра на картотекираната растителност.“

**§ 39.** Приложение № 3 придобива следната редакция:

„ТАРИФА ЗА РАЗМЕРА НА ОБЕЗЩЕТЕНИЯТА ЗА ПРИЧИНЕНИ ЩЕТИ НА ОЗЕЛЕНЕНИ ПЛОЩИ И ДЕКОРАТИВНА РАСТИТЕЛНОСТ НА ТЕРИТОРИЯТА НА СО

|  |  |  |  |  |
| --- | --- | --- | --- | --- |
|  | | | |  |
| 1. Тревни площи за 1 м. кв. | | | | 100 лв. |
|  | | | |  |
| 2. Сезонни цветя (едногодишни) за 1 м. кв. | | | | 300 лв. |
| 3. Перенни цветя (многогодишни) за 1 бр. | | | | 20 лв. |
| 4. Почвопокривна растителност за 1 м. кв. | | | | 100 лв. |
| 5. Жив плет - широколистен 1 м. л. до 5 год. | | | | 150 лв. |
| над 5 год. | | | | 250 лв. |
| 6. Жив плет - вечнозелен 1 м. л. до 5 год. | | | | 200 лв. |
| над 5 год. | | | | 300 лв. |
| 7. Рози за 1 бр. до 5 год. | | | | 50 лв. |
| над 5 год. | | | | 100 лв. |
| 8. Широколистни храсти за 1 бр. до 5 год. | | | | 50 лв. |
| над 5 год. | | | | 100 лв. |
| 9. Вечнозелени храсти за 1 бр. до 5 год. | | | | 70 лв. |
| над 5 год. | | | | 100 лв. |
| 10. Иглолистни дървета: | | | |  |
| Вид Височина в метри | | | |  |
| Широкоразпространени като: | | | |  |
| Бял и черен бор, обикновен | до 4 м - | | | 200 - 500 лв. |
| смърч, бяла ела, туя, хвойна | до 7 м - | | | 300 - 900 лв. |
| и др. | над 7 м - | | | 500 -1400 лв. |
| Редки и ценни видове като: | | | |  |
| гинко, лиственица, мура, ср. ела, | | до 4 м - | | 300 - 900 лв. |
| ср. смърч, кедри, либоцедрус, | | до 7 м - | | 500 - 1400 лв. |
| тцуга, тис, кипарис, секвоя и др. | | над 7 м - | | 1000 - 4000 лв. |
| 11. Широколистни дървета: | | | |  |
| Вид Височина в метри | | | |  |
| Широкоразпространени като: | | | |  |
| акация, върба, тополи, | | | до 5 м - | 100 - 400 лв. |
| трепетлика и др. | | | над 5 м - | 100 - 400 лв. |
| Ценни дек. Видове като: | | | |  |
| бреза, ясен, каталпа, пауловния, | | |  |  |
| бук, дъб, софора, | | |  |  |
| клен, липа, | | | до 5 м - | 500 - 1400 лв. |
| орех, конски кестен и др. | | | над 5 м - | 1000 - 4000 лв. |
| 12. Изключително редки и/или елитни екземпляри над посочените стойности по т.10 и т.11, по експертна оценка. | | | | до 10 000 лв. |

\* *Размерът на обезщетението по т.10, 11, 12 се определя по експертна оценка, съобразно състоянието на вида*.“

**§ 40.** Създава се ново Приложение № 6 със следното съдържание:

Констативен протокол по чл. 26а, ал.2

С Т О Л И Ч Н А О Б Щ И Н А/

Р А Й О Н „…………“

К О Н С Т А Т И В Е Н ПРОТОКОЛ № ………/…………г.

*Относно*: Заявление с вх. №……………/…………г. във връзка с издаване на Удостоверение за въвеждане в експлоатация.

В изпълнение на чл. 148, ал. 12 от Закона за устройство на територията и на основание чл. 5, ал. 2, т. 4, чл. 29 и чл. 30 от Наредбата за изграждане, поддържане и опазване на зелената система на Столична община, както и за установяване изпълнението на изискванията по чл. 178, ал. 3, т. 2 от Закона за устройство на територията и Наредба № 2/31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти е извършена проверка и е направен снимков материал на строеж: „…………“, находящ се в УПИ ………… (ПИ с идентификатор ………… по КККР на гр. София), кв. ……, местност „…………“, по плана на гр. София, с административен адрес: ул. „…………“ №……, гр. София, район „…………“-СО.

Категория на строежа: …………

Разрешение за строеж: №……/…………г., издадено от Главния архитект на СО/район „…………“-СО

Показатели по виза:

Площ на УПИ … - ………м2 (по проект, скица от СГКК-София при приложен план за регулация)

……% озеленяване – …………м2

……% висока дървесна растителност – …………м2

На …………/…………г. е извършена проверка, при която се констатира:

По отношение на изпълнението по част „Паркоустрояване и благоустрояване“ към инвестиционния проект:

• В УПИ/ПИ …………, кв. ……, м. …. е изпълнено озеленяване, а именно: …………………………… …………………………………………………………………………………………………………………………………………………………………………………………………………………………

(Подробно описание на изпълненото)

Запазени са ………………………………… дървесни видове, съгласно одобрения проект.

Заключение: Изпълнени са …………м2 зелени площи, които представляват ……%, наличен е процент висока дървесна растителност, а именно ……%, засадени са ……бр. стандартни фиданки, от следния видов състав: ………… (с мин. Н=0,75м. за иглолистни, с мин. Н=1,80м. за широколистни, с обиколка на стъблото мин. 0,10м.)., с което Е/НЕ Е ИЗПЪЛНЕН одобрения инвестиционен проект по част „…………“. Наличие на поливна система и/или градински мебели и др. ………………………………………………………………………………………. (изброяват се).

Всички растения СА/НЕ СА в добро физиологично състояние. Изпълненото озеленяване се предава с 2 /две/ годишен гаранционен срок, съгласно чл. 14 и чл. 26, ал. 2 от Наредбата за изграждане, поддържане и опазване на зелената система на Столична община.

• В УПИ/ПИ …………, кв. ……, м. ………. е изпълнено компенсаторно озеленяване, а именно: …………

…………………………………………………………………………………………………………………………………………………………………………………………………………………………..

(Подробно описание на изпълненото)

Заключение: Изпълнени са …………м2 зелени площи, които представляват ……%, наличен е процент висока дървесна растителност, а именно ……%, засадени са ……бр. стандартни фиданки, от следния видов състав: ………… (с мин. Н=0,75м. за иглолистни, с мин. Н=1,80м. за широколистни, с обиколка на стъблото мин. 0,10м.)., с което Е/НЕ Е ИЗПЪЛНЕН одобрения инвестиционен проект по част „…………“. Наличие на поливна система и/или градински мебели и др. ………………………………………………………………………………………. (изброяват се).

Всички растения СА/НЕ СА в добро физиологично състояние. Изпълненото озеленяване се предава с 2 /две/ годишен гаранционен срок, съгласно чл. 14 и чл. 26, ал. 2 от Наредбата за изграждане, поддържане и опазване на зелената система на Столична община.

Приложение: Подробен снимков материал – ……бр.

\* Допълнителна информация (относно извършените мероприятия, предвидени в част „Вертикална планировка“):

…………………………………………………………………………………………………………………………………………………………………………………………………………………………..

Приложение: снимков материал - ……………. бр.

Съставили:

/……………………………/

(две имена и подпис)

/……………………………/

(две имена и подпис)

/……………………………/

(две имена и подпис)

Одобрил:

/……………………………/

(Кмет на район „…………“-СО, подпис)“

**§ 41.** Създава се ново Приложение № 7 със следното съдържание:

**„ПРИЛОЖЕНИЕ № 7**

**Картотека на дълготрайните декоративни дървета, дърветата с историческо значение и ценни и редки дървета и храсти**

**Таблица за екпертна оценка**

****

**§ 42.** Създава се ново приложение № 8, както следва:

**„ПРИЛОЖЕНИЕ № 8**

**Справка-формуляр за определяне на необходимостта от компенсаторно засаждане и степента на компенсация**

*За дърветата, подлежащи на премахване, се изготвя справка по образеца на таблица 1, после се оценяват по точкова система по критериите, посочени в таблица 2. Полученият брой точки причислява дървото към съответната степен за компенсация по таблица 3.*

|  |  |  |  |  |  |  |
| --- | --- | --- | --- | --- | --- | --- |
| *Таблица 1*  *Определяне на характеристиките на дървета, подлежащи на компенсиране* | | | | | | |
| Адрес: | |  | | | | |
| УПИ: | | Кв. | Местност: | | Идентификатор по КК | |
|  | |  |  | |  | |
|  | | | | | | |
|  | Тип дърво | | Диаметър на  ствола | Диаметър на  короната | Състояние | Други  характеристики |
| 1 |  | |  |  |  |  |
| 2 |  | |  |  |  |  |
| 3 |  | |  |  |  |  |
| Описание, документация за състоянието, снимки, карти и др.: | | | | | | |

|  |  |  |  |  |
| --- | --- | --- | --- | --- |
| Таблица 2  *Оценка на дървета, подлежащи на компенсиране* | | | | |
| Критерий за оценка | | Стойност  по критерия  (точки) | Оценка  (точки) | Забележка |
|  | |  |  |  |
| 1. Тип Дърво | | макс. 2 т. |  |  |
| 1.1. | Широколистно | 1 |  |  |
| 1.2. | Иглолистно | 2 |  |  |
| 1.3. | Специален вид, характерен за масив | 2 |  |  |
|  | |  |  |  |
| 1. Диаметър на ствола ( измерва се на 1,3 м от терена) | | макс. 5 т. |  | При дървета с повече от един ствол с общ корен диаметрите се сумират. |
| 2.1 | 12-25 см | 1 |  |  |
| 2.2. | 25-50 см | 2 |  |  |
| 2.3 | 50-75 см | 3 |  |  |
| 2.4 | 75-100 см | 4 |  |  |
| 2.5 | Над 100 см | 5 |  |  |
|  | |  |  |  |
| 1. Диаметър на короната | | макс. 5 т. |  | При диаметър, по-малък от 4 м се взима решение за конкретния случай. Можеда се даде надбавка за много характерна или правилна корона |
| 3.1 | до 5 м | 1 |  |  |
| 3.2 | 5 до 10 м | 2 |  |  |
| 3.3 | 10 до 15 м | 3 |  |  |
| 3.4 | 15 до 19 м | 4 |  |  |
| 3.5 | над 20 м | 5 |  |  |
|  | |  |  |  |
| 1. Състояние | | макс.4 т. |  | При получаване на 0 точки максималната оценка по критерии 1 до 3 общо не може да надхвърля 5 т. |
| 4.1 | Много лошо / остава кратък живот | 0 |  |  |
| 4.2 | Лошо, приемлива дълготрайност поради старост | 1 |  |  |
| 4.3 | Средно / значително увредено | 2 |  |  |
| 4.4 | Добро / слабо увредено | 3 |  |  |
| 4.5 | Много добро, здраво до леко увредено | 4 |  |  |
|  | |  |  |  |
| 1. Други характеристики | | макс. 4 т. |  | Задължителна обосновка |
| 5.1 |  | 2 |  |  |
| 5.2 |  | 1 |  |  |
| 5.3 |  | 1 |  |  |
|  | |  |  |  |
| 1. Намаление на оценката | | До - 4 т. |  | Задължителна обосновка |
|  | |  |  |  |
| ОБЩ РЕЗУЛТАТ ОТ ОЦЕНКАТА | | | Общо  (точки) | Причисляване към степен за компенсация по таблица 3  Степента на компенсация показва колко броя нови дървета трябва да се засадят за компенсиране на премахването на оценяваното дърво |

|  |  |  |  |  |
| --- | --- | --- | --- | --- |
| Таблица 3  *Определяне на степен на компенсиране на дървета* | | | | |
|  | Ценност на дървото | Оценка в точки по табл.2 | Степен на компенсация | Брой дървета за компенсаторно засаждане |
|  | Незначителна и ниска степен на ценност | 0 - 9 | 1 | 1 |
|  | Средна степен на ценност | 10-15 | 2 | 2 |
|  | Ценно дърво | 16-19 | 3 | 3 |
|  | Изключително ценно дърво | 20 | 5 | 5 |

**§ 43.** Създава се ново Приложение № 9 със следното съдържание:

„ПРИЛОЖЕНИЕ № 9

Съдържание на документацията по чл. 19, ал. 4:

1. Геодезическо заснемане на дървесната растителност

Геодезическо заснемане на дълготрайната дървесна растителността се извършва:

1.1. В обхвата на изработвани цялостни планове за територии - във всички имоти, независимо от собствеността им.

1.2. Когато се изработва план за част от територията или се изработва изменение на плана, както и в случаите на искане за издаване на виза за проектиране по план, за който не е извършено заснемане на растителността по чл. 19,ал.2 от ЗУТ , не е налична картотека на растителността или е изтекъл срокът на заверката и становището по чл.22, ал.6 – в обхвата на частта от територията, предмет на плана или имота, за който се иска виза - в обхвата, определен от чл. 22, ал.1.

1.3. В заснемането се отразяват с подходяща сигнатура всички подлежащи на картотекиране дървета, както и всички дървета с оформено стъбло с диаметър на стъблото над 10/12 см.

1.4. Заснемането се изработва и цифрово във формата по чл. 12, ал.5 от ЗКИР в БГС 2005.

2. Експертна оценка за вида и състоянието на заснетите дървета. Експертна оценка за засегнатата растителност от предвижданията на плана/визата

2.1. Експертната оценка се изработва от ландшафтен архитект в табличен вид като електронна таблица в Excel, съобразена с формата на таблицата по Приложение №7 и съдържа информация за вида на дърветата, тяхната възраст, размер и състояние. 2.2. В случай, че за имотите, предмет на плана, има съставена картотека за дървесната растителност, експертната оценка се изработва във вид на актуализиране на картотеката.

2.3. В случай, че за територията няма създадена картотека, експертната оценка се изработва във вид на проект за създаване на картотека.

3. Експертна оценка за засегнатата растителност от предвижданията на плана или визата

3.1. Към документацията се прилага комбиниран чертеж, в който върху заснемането на растителността се отразяват предвижданията на плана или визата, като се отразява и зоната около линиите на застрояване, която може да бъде засегната при реализация на строителното намерение, но не по-малко от 3 метра.

3.2. Експертната оценка за засегнатата растителност от предвижданията на плана или визата включва и констатация по отношение на това кои дървета са засегнати от инвестиционното намерение, както и предложение за степента на компенсиране на засегнати/премахвани дървета. Тези констатации и предложения се описват в допълнителни колони в електронната таблица за всяко заснето дърво.



4. Заверка на заснемането и експертната оценка за вида и състоянието на растителността.

4.1. Общинските органи по озеленяване заверяват геодезическото заснемане и експертната оценка, като при заверяването могат да извършват проверка на място по отношение на верността на геодезическите данни и състоянието на дърветата.“

**§ 44.** Създава се ново Приложение № 10 със следното съдържание:

„ПРИЛОЖЕНИЕ № 10

Съдържание на становището по чл.22, ал. 3 на общинските органи по озеленяване по отношение на предвижданията на плана или визата

На основание на геодезическото заснемане по т.1 от Приложение №9, експертната оценка за състояние на растителността по т.2 от Приложение №9 и експертната оценка за засегнатата от предвижданията на плана или визата по т.3 от Приложение №9 общинските органи по озеленяване се произнасят с писмено становище по предвижданията на плана или визата по отношение на:

1. Мотивирани препоръки за промяна на предвижданията на плана, ако това се налага с цел запазване на ценни дървета или масиви;

2. Кои дървета попадат в обхвата на строителното петно и зоната около него и в каква степен се засягат – премахване, засягане на кореновата система или короната, други въздействия;

3. Дават препоръки за мерки за опазване на засегнати дървета в последващите фази на инвестиционното намерение;

4. Дават указания за степента на компенсаторно засаждане, когато предвижданията на плана налагат премахване на растителност.

След отстраняване на забележките и изпълнение на указанията по отношение на предвижданията на плана комбинираният чертеж по т. 2.4. от Приложение №9 се подпечатва със щемпел, в който се вписват дърветата, които подлежат на премахване при реализацията на инвестиционното намерение, дърветата, които трябва да се преместят, дърветата, които са засегнати с условия за опазването им и степента и условията за компенсаторно засаждане, ако такова се предвижда. Подпечатаният чертеж по т. 2.4. от Приложение №9 е неразделна част от документацията по одобряване на плана или издаване на визата и условията, записани в него, са задължителни във всички фази на инвестиционния процес.

****

**§ 45.** Създава се ново Приложение № 11, както следва:

„ПРИЛОЖЕНИЕ №11

Размер на короните в квадратни метри на дърветата на възраст 12 години

Широколистни видове:

• Ниски дървета с височина до 3 м – 8 кв.м.

• Средно високи дървета с височина от 3 до 5 м – 12 кв.м.

• Високи дървета с височина над 5 м –20 кв.м.

Иглолистни видове:

• Колоновидни форми – 3 кв.м.

• Ниски стандартни форми – 5 кв.м.

• Високи стандартни форми – 7 кв.м.“

**§ 46.** Създава се ново Приложение № 12 със следното съдържание:

**ПРИЛОЖЕНИЕ №12**

Констативен протокол по чл. 45, ал.5

С Т О Л И Ч Н А О Б Щ И Н А

К О Н С Т А Т И В Е Н ПРОТОКОЛ № ………/…………г.

*Относно*: Разрешение №……………/…………г. на кмета на СО (или оправомощеното по чл. 45, ал.1 лице) за премахване/преместване/кастрене на дървесна/храстова растителност

Днес, ……………………………………………

в изпълнение на чл. 45, ал.5 от Наредбата за изграждане, поддържане и опазване на зелената система на Столична община СЕ СЪСТАВИ НАСТОЯЩИЯТ ПРОТОКОЛ за установяване на изпълнението на условията, посочени в Разрешение №……………/…………г. на кмета на СО (или оправомощеното по чл. 45, ал.1 лице) за премахване/преместване/кастрене на дървесна/храстова растителност за разрешените дейности в:

УПИ ………… (ПИ с идентификатор ………… по КККР на гр. София), кв. ……, местност „…………“, по плана на гр. София, с административен адрес: ул. „…………“ №……, гр. София, район „…………“- СО.

1. По отношение на изискваните в разрешението документи:

Представени са:

* Разрешение за премахване/преместване/кастрене на дървесна/храстова растителност .......................................................................................................
* Експертна оценка на подлежащата на премахване/ преместване /кастрене растителност от ланд.арх. ……………………………………………..
* План за безопасност и здраве …………………………………………
* Други …………………………………………………………………… .

Заключение:

Налични СА/НЕ СА всички изисквани по разрешението документи

…………………………………………………………………………………………………………………………………………………………………………………………………………………….. .

1. По отношение на изпълненото премахване/преместване/кастрене

Констатирано е:

(подробно описание на изпълненото)

Описва се кои дървета са премахнати, кои са преместени и т.н., спазването на условията на разрешението (например при преместване дали са създадени предписаните условия за дървото на новото място и др. )

Задължителна констатация дали при премахването са засегнати други дървета или храсти в имота, които не са включени в разрешението за премахване или преместване!!!

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

Заключение:

Спазени СА/НЕ СА всички изисквани по разрешението условия

………………………………………………………………………………………………………………………………………………………………….

1. Допълнителна информация:

(например дали има нанесени щети по време на премахването, дали има нужда от почистване на или възстановяване на тротоари, улица, инфраструктура и др. )

………………………………………………………………………………………………………………………………………………………………………………………………………………………………………………………………………..

Приложение: снимков материал - ……………. бр.

Съставили:

/……………………………/ длъжностно лице по чл.45, ал.3

(две имена и подпис)

/……………………………/ заявител на премахването

(две имена и подпис)

\*/……………………………/ ландшафтен архитект, съставил експертната оценка

(две имена и подпис)

Одобрил:

/……………………………/

(Кмет на СО, подпис)

\*Подписва се при неявяване на длъжностното лице по чл.45, ал.3.

**ПРЕХОДНИ И ЗАКЛЮЧИТЕЛНИ РАЗПОРЕДБИ КЪМ НАРЕДБАТА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ИЗГРАЖДАНЕ, ПОДДЪРЖАНЕ И ОПАЗВАНЕ НА ЗЕЛЕНАТА СИСТЕМА НА СТОЛИЧНА ОБЩИНА, приета с Решение № … на Столичния общински съвет по Протокол № … от ... г.**

**§ 47.** Когато за територията, обект на инвестиционно намерение, няма създадена картотека за дървесната растителност по чл. 19, ал.2 от ЗУЗСО, заявителят представя проект за картотека - геодезическо заснемане и екпертна оценка на съществуващата растителност, които се заверяват от общинските служби по озеленяване по реда на чл. 22, ал. 2 и се изпращат служебно за вписване в регистъра на картотекираната растителност.

**§ 48.** Настоящата Наредба е приета с Решение № … по Протокол № … от ….. г. на Столичен общински съвет и влиза в сила в сила от деня на разгласяването ѝ чрез обявяване на сайта на Столичния общински съвет: (<https://council.sofia.bg>) на основание на чл.37, ал.3 от Закона за нормативните актове, чл.78, ал.3 от Административнопроцесуалния кодекс, чл.22, ал.2 от Закона за местното самоуправление и местната администрация и чл.113, ал.1, във връзка с чл.12, ал.1 от Правилника за организацията и дейността на Столичния общински съвет.

**§ 49.** Тази Наредба се приема на основаниечл. 75, ал. 1 вр. с чл. 76, ал. 3 от Административнопроцесуалния кодекс, чл. 8, ал. 1 от Закона за нормативните актове, чл. 19, ал. 1 от Закона за устройството и застрояването на Столичната община, чл. 21, ал. 1, т. 13 във вр. с ал. 2 от Закона за местното самоуправление и местната администрация.

Настоящото решение е прието на \_\_\_ заседание на Столичния общински съвет, проведено на \_\_\_\_\_\_\_\_\_\_ 20\_\_ г., Протокол № \_\_\_\_\_\_ от \_\_\_\_\_\_\_ 20\_\_ г. и е подпечатано с официалния печат на Столичния общински съвет.

|  |  |
| --- | --- |
| **Председател на Столичния общински съвет:** |  |
|  | *[Георги Георгиев]* |

**Приложение № 1**

към чл. 16 от Наредбата за обхвата и методологията за извършване на оценка на въздействието

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Столичен общински съвет (СОС)** | **Нормативен акт: Наредба за изменение и допълнение на Наредбата за изграждане, поддържане и опазване на зелената система на Столична община** |
| **Контакт за въпроси:**  Александър Кузманов  мл. експерт в Дирекция „Секретариат на СОС" | **Телефон:**  aleksandar.kuzmanov@sofia.bg |
| **1. Дефиниране на проблема:**  Съгласно ал. 3 на чл. 76 от Административнопроцесуалния кодекс общинските съвети имат право да издават нормативни актове, с които да уреждат обществените отношения от местно значение, но съобразно нормативните актове от по-висока степен. Така общинските съвети притежават нормотворческа компетентност, в обхвата на която не се сключва създадената и важаща за цялата територия на страната регламентация.   * 1. *Кратко опишете проблема и причините за неговото възникване. Посочете аргументите, които обосновават нормативната промяна.*   Със Заповед № СОА21-РД91-198/04.06.2021 г., изменена и допълнена със Заповед № СОА21-РД91-348/17.08.2021 г. на Кмета на Столична община, е назначена Работна група със задача да изготви проект на изменение и допълнение на Наредбата за изграждане, поддържане и опазване на зелената система на Столична община, в съответствие с настъпилите промени в нормативната уредба. При изработването на представения проект на нов нормативен акт са взети под внимание препоръките и предложенията, направени в хода на работата на работната група по цитираното по-горе Решение на Столичния общински съвет.  Проектът за Наредба за изменение и допълнение на Наредбата за изграждане, поддържане и опазване на зелената система на Столична община има за цел да подобри механизмите за управление на зелената система, като отчете дългогодишния опит при прилагането ѝ от страна както на администрацията, така и на проектантите; съвременното развитие на строителството и технологиите; повишените изисквания към качеството на градската среда и политиката на Столична община за създаване на зелен град; прилагане на мерки за смекчаване на въздействието на климатичните промени и по-добър контрол при създаването и опазването на зелената система.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемите в правоприлагането се изразяват в следното:   * необходимост от подобряване на дейността на проектанти и администрация чрез регламентация на правилата за проектиране на паркоустройствените проекти, за да се гарантират оптималните условия за устойчиво развитие на растителността; * необходимост от създаване на ясен ред и правила, които да подпомогнат картотекирането на растителността.   *1.3.* *Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Последващи оценки на въздействието или анализи на изпълнението не са извършвани, доколкото Законът за нормативните актове не въвежда задължение за това. | |
| **2. Цели:**  С предлаганите изменения и допълнения на Наредбата се цели:   1. подобряване на дейността на проектанти и администрация чрез подробно разписване на изискванията на Наредбата с цел създаване на максимална яснота и уеднаквяване на практиката в различните звена на администрацията; 2. създаване на ясен ред и правила, които да подпомогнат картотекирането на растителността.   *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3. Идентифициране на заинтересованите страни:**  Заинтересовани страни от проекта на Наредба за изменение и допълнение на Наредбата за изграждане, поддържане и опазване на зелената система на Столична община, са:   * **Пряко**: * Столичният общински съвет като органът на местното самоуправление на територията на Столичната община, който в съответствие с чл. 17 от Закона за местното самоуправление и местната администрация решава заедно с гражданите самостоятелно всички въпроси от местно значение, които законът е предоставил в негова компетентност в сферата на: общинското имущество, общинските предприятия, общинските финанси, данъци и такси, общинската администрация; устройството и развитието на общината и на населените места в нея; образованието; здравеопазването; културата; благоустрояването и комуналните дейности; социалните услуги; опазването на околната среда и рационалното използване на природните ресурси; развитието на спорта, отдиха и туризма, както и защитата при бедствия. * **Косвено**: * гражданите на Столична община; * кметът на СО, както и кметовете на райони, доколкото същите са сред органи на управление на зелената система на СО.   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително варианта „Без действие“.*  **1. Вариант „0“: - без действие – да не бъде допълнена Наредбата на Столичния общински съвет за изграждане, поддържане и опазване на зелената система на Столична община:**  Тозивариант запазва съществуващото положение, при което би липсва ясен ред по картотекирането на наличната растителност, както и липса на подробно разписване на изискванията с цел създаване на максимална яснота и уеднаквяване на практиката в различните звена на администрацията.  **Вариант „1“ – приемане на Наредба за изменение и допълнение на Наредбата на Столичния общински съвет за изграждане, поддържане и опазване на зелената система на Столична община:**  При този вариант **ще се постигнат заложените цели**, сред които:   * подобряване на дейността на проектанти и администрация чрез подробно разписване на изискванията на Наредбата с цел създаване на максимална яснота и уеднаквяване на практиката в различните звена на администрацията; * създаване на ясен ред и правила, които да подпомогнат картотекирането на растителността. | |
| **5. Негативни въздействия:**  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.*  **Вариант „0“:** Очакваните негативни въздействия от този Вариант са свързани с липсата на ясен ред по картотекирането на наличната растителност, както и на подробно разписване на изискванията с цел създаване на максимална яснота и уеднаквяване на практиката в различните звена на администрацията.  **Вариант „1“:** Негативни въздействия **не** се идентифицират. | |
| **6. Положителни въздействия:**  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **Вариант „0“:** при този вариант на действие ще продължи прилагането на действащата Наредба за изграждане, поддържане и опазване на зелената система на Столична община, която постига в известна степен заложените цели. При този Вариант обаче се запазва липсата на ясен ред по картотекирането на наличната растителност, както и на подробно разписване на изискванията с цел създаване на максимална яснота и уеднаквяване на практиката в различните звена на администрацията по опазването на зелената система на Столична община.  **Вариант „1“:** с този Вариант ще се постигнат вече споменатите и заложени цели в Доклада на вносителите, а именно:   * подобряване на дейността на проектанти и администрация чрез подробно разписване на изискванията на Наредбата с цел създаване на максимална яснота и уеднаквяване на практиката в различните звена на администрацията по опазването на зелената система на Столична община; * създаване на ясен ред и правила, които да подпомогнат картотекирането на растителността.   **От горепосочените положителни и отрицателни въздействия на двата варианта е видно, че Вариант «1» в по-голяма степен води до приложение на заложените цели, с оглед на което *препоръчваме* Вариант 1 «Приемане на приемане на Наредба за изменение и допълнение на Наредбата на Столичния общински съвет за изграждане, поддържане и опазване на зелената система на Столична община».** | |
| **7. Потенциални рискове:**  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани потенциални рискове при приемането на нормативната промяна, вкл. възникване на съдебни спорове. | |
| **8.1. Административната тежест за физическите и юридическите лица:**  ☐Ще се повиши  ☐ Ще се намали  ☒Няма ефект  **8.2. Създават ли се нови регулаторни режими? Засягат ли се съществуващи режими и услуги?**  **Не**, приемането на Наредбата не налага създаването на нови регулаторни режими. | |
| **9. Създават ли се нови регистри?**  **Не,** приемането на Наредбата не налага създаването на нови регистри. | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не  Приемането на Наредбата за изменение и допълнение на Наредбата за изграждане, поддържане и опазване на зелената система на Столична община **не изисква** цялостна оценка на въздействието, доколкото Законът за нормативните актове **не** въвежда изрично задължения в тази насока. | |
| **12. Обществени консултации:**  Проектът на Наредбата за изменение и допълнение на Наредба за изграждане, поддържане и опазване на зелената система на Столична община ще бъде публикуван на официалния електронен портал на Столична община, заедно с доклада и мотивите за писмени консултации – получаване на становища, мнения и коментари в **срок от** **30 дни**, при условията на чл. 14, ал. 2, изр. първо от Наредбата на Столичния общински съвет за провеждане на обществени консултации на територията на Столична община.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒Не  Предлаганите промени в Наредбата на Столичния общински съвет за изграждане, поддържане и опазване на зелената система на Столичната са съобразени с националното законодателство, относимата съдебна практика, както и с правото на Европейския съюз. В тази връзка е необходимо да бъде посочено следното:  Предлаганите промени в Наредбата за изграждане, поддържане и опазване на зелената система на Столична община са съобразени с националното законодателство, относимата съдебна практика, както и с правото на Европейския съюз. В тази връзка е необходимо да бъде посочено следното:  Съдебната практика приема, че разпоредбата на чл. 8 ЗНА ясно посочва, че „наличието на уредба на законово ниво не е пречка за създаването на норми на подзаконово ниво в същата област на обществените отношения“ (***Решение № 8600 от 15.07.2021 г. на ВАС по адм. д. № 7729/2020 г., III отд***.).  Съгласно чл. 19, ал. 1 от Закона за устройството и застрояването на Столичната община (ЗУЗСО) Столичният общински съвет приема наредба за изграждане и опазване на зелената система на територията на Столичната община. В наредбата по чл. 19, ал. 1 ЗУЗСО се определят: 1. условията и реда за издаване на разрешение за строеж за премахване на на засегната от строителството дървесна растителност; 2. задълженията на собствениците (възложителите), свързани с озеленяване и компенсаторно залесяване; 3. Минимално определеният с общия устройствен план процент озеленена площ се реализира върху свободната дворна площ.  В връзка с гореизложеното, изготвеният проект на нормативен акт е в съответствие с в съответствие с разпоредбите на приложимото българско право, както и с първичните и производни източници по чл. 288 от Договора за функциониране на Европейския съюз и с неписаните вътрешни и външни източници на правото на Европейския съюз и най-вече с Европейската харта за местно самоуправление.  Съобразени са всички съдебни решения по приложението на действащата понастоящем Наредба за изграждане, поддържане и опазване на зелената система на Столична община.  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  Работна група, назначена със Заповед № СОА21-РД91-198/04.06.2021 г., изменена и допълнена със Заповед № СОА21-РД91-348/17.08.2021 г. на Кмета на Столична община | |